section_heading: Opis
paragraph_text: Klobuk je kompaktan i može biti širine od 5 do čak 30 cm. U početku je zatvoren prema stručku, a poslije je nepravilno otvoren. Sivkastobijel, često s okerzelenkastim ili smeđastim daškom. Ispod klobuka se nalaze cjevčice koje su u početku žute, a potom postaju crvene kao krv. Stručak je visok od 5 do 12 cm, a debeo od 5 do 10 cm, zadebljan pri dnu, ispod klobuka žut, prema dolje sve crveniji. Na njemu je vidljiv više ili manje izražen crvenkast, mrežast crtež. Meso je bjelkastožuto, kad se slomi ili prereže poprima nijanse plave boje. Miris je gljive vrlo neugodan. Otrusina je maslinastosmeđa.